《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其十四》
元代·丁复

四明古名区，天台接旁郡。幽居无俗家，灵苗长仙菌。

海底日见浴，峰头天可问。有方即请游，山舆窄如畚。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。